cyanic-selkie/wikianc huggingface dataset:
Zoznam kultúrnych pamiatok v obci Hôrka
Toto je zoznam kultúrnych pamiatok v obci Hôrka v okrese Poprad.
Podskala
Podskala je prírodná pamiatka ev. č. 2118 neďaleko obce Chrast v okrese Chrudim. Oblasť spravuje Agentúra ochrany prírody a krajiny ČR.
Ochrana
Predmetom ochrany sú vzácne a ohrozené druhy rastlín (krivec žltý, prvosienka vyššia, a i.) a chráneného druhu obojživelníka - salamandra škvrnitá.
Labrosse
Labrosse je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Ventavon
Ventavon je francúzska obec, ktorá sa nachádza v departemente Hautes-Alpes, v regióne Provence-Alpes-Côte d’Azur.
Poloha
Ventavon má rozlohu. Najvyšší bod je položený a najnižší bod
Obyvateľstvo
Ventavon má 525 obyvateľov (2009).
Antoine Louis Claude Destutt de Tracy
Antoine Louis Claude Destutt de Tracy (* 20. júl 1754, Paríž, Francúzsko – † 9. marec 1836, Paríž) bol francúzsky filozof, ktorý pokračoval v osvietenských snahách najmä v svojej koncepcii ideológie, ktorú chápal ako kritickú vedu o ideách.
Desublimácia
Desublimácia je termodynamický proces, pri ktorom dochádza k prechodu látky z fázy plynnej do fázy tuhej. Opakom desublimácie je sublimácia.
Ruud van Nistelrooy
Stal sa najlepším kanonierom v troch rôznych ligách a tiež bol trikrát najlepší strelec v Lige Majstrov.
Skončil s kariérou.
Holandská anabáza
Van Nistelrooy začínal svoju profesionálnu futbalovú kariéru roku 1993 v klubu druhej holandskej divízie FC Den Bosch, kde sa zmenil zo stopéra na hrotového útočníka. Po tom čo vsietil v sezóne 1996-97 v 31 zápasoch 12 gólov, prestúpil do klubu SC Heerenveen za 350 000 eur. V svojej jedinej sezóne v Heerenveene vsietil 13 gólov v 31 zápasoch. Ihneď prestúpil do klubu PSV Eindhoven za sumu 6,3 milióna eur, čo bol vtedajší prestupový rekord medzi dvoma holandskými klubmi.
Práve v dňoch, keď prestúpil za 18,5 milióna libier do Manchesteru United v lete roku 2000, objavili lekári Manchesteru problémy s jeho stredovými väzmi, van Nistelrooy utrpel zranenie kolena počas tréningovej jednotky. Keď sa v Apríli 2001 sfinalizoval prestup do Manchesteru, United boli nútený zaplatiť PSV ďalších 500 tisíc libier za hráčove služby. Keď konečne úspešne prešiel lekárskou kontrolou, pripojil sa k Manchesteru United za celkovo 19 miliónov libier a podpísal 5-ročný kontrakt s úradujúcim anglickým šampiónom.
Manchester United
Počas svojej prvej sezóny, nastrieľal 23 gólov v 32 ligových zápasoch a zakončil rok ligovým rekordom, keď sa trafil v ôsmich po sebe idúcich zápasoch. Tiež vsietil 10 gólov v Lige Majstrov a stal sa hráčom roka v PL, celkovo skóroval 36 krát. Van Nistelrooy držal rekord v počte strelených gólov v prvej sezóne (23), prekonal ho až Fernando Torres, ktorý strelil v sezóne 2007/2008 24 gólov.
thumb|left|upright|Van Nistelrooy proti Chelsea v Apríli 2006 V sezóne 2002-03, strelil Ruud 44 gólov v 52 zápasoch vo všetkých súťažiach. Strelil 12 gólov v 10 zápasoch Ligy Majstrov a tiež 2 v predkole. Bol najlepším strelcom Premier League z 25 gólmi v 34 zápasoch, dal 3 hetriky a sezónu zakončil opäť vsieteným gólom v ôsmich po sebe idúcich zápasoch.
Van Nistelrooy začal sezónu 2003-04 strelením dvoch gólov v prvých dvoch zápasoch, ktoré zvýšili jeho rekord na 10 zápasov. 7. februára 2004, pri výhre 4:3 nad Evertonom strelil svoje góly s poradovým číslom 100 a 101. Tiež prekonal klubový rekord Denisa Lawa v počte gólov v Európskych pohárov.
Vymeškal veľkú časť sezóny 2004-05 kvôli zraneniu, ale strelil 8 gólov v Lige Majstrov aj napriek vyradeniu od klubu AC Miláno vo vyraďovacej fáze. V súčasnosti je na treťom mieste v historickej tabuľke strelcov Ligy Majstrov s 57 gólmi, za Raúlom a Andriyom Shevchenkom.
Na začiatku sezóny 2005-06 skóroval v prvých štyroch zápasoch United. Sezónu ukončil s 21 gólmi na druhom mieste streleckej tabuľky za Thierrym Henrym z Arsenalu.
Holanďan nastrieľal 100 gólov v prvých troch sezónach za United a predbehol tak rekord Denisa Lawa v počte nastrieľaných gólov v Európskych pohároch. Svoje 5 ročné pôsobenie na Old Trafford ukončil s bilanciou 150 gólov v necelých 200 zápasoch.
Van Nistelrooy zostal iba na striedačke vo finále Ligového poháru proti Wiganu Athletic, čo zvyšovalo špekulácie o jeho problémoch s Alexom Fergusonom, ktoré Ruud poprel. Rovnako zostal na lavičke aj v nasledujúcich šiestich ligových zápasoch a aj keď sa vrátil do zostavy a strelil víťazné góly proti West Hamu a Boltonu, jeho predchádzajúca neprítomnosť pomohla k víťazstvu v tabuľke strelcov Thierrymu Henrymu. Nové pochybnosti okolo Van Nistelrooyovej budúcnosti sa začali šíriť po poslednom zápase sezóny proti Charltonu, keď sedel iba na lavičke. Ferguson zdôvodňoval tým, že Ruud opustil štadión 3 hodiny pred výkopom.
9. mája 2006 informovala Setanta Sports, že sa počas tréningu pobil so spoluhráčom Cristianom Ronaldom. Van Nistelrooy údajne kritizoval Ronaldov sklon k sólovaniu, namiesto toho aby prihral loptu spoluhráčom, čo spôsobilo šarvátku, po ktorej Holanďan podotkol Choď sa vyplakať za ockom. Obaja hráči majú o tom incidente zakázané hovoriť.
Real Madrid
V svojom druhom zápase v Primera División strelil hetrik nováčikovi z Levante a 12. novembra 2006 vsietil všetky štyri góly Realu pri víťazstve 4:1 nad Osasunou. Real Madrid získal v sezóne 2006-07 španielsky titul a Van Nistelrooy vyhral tabuľku strelcov v svojej prvej sezóne s 25 gólmi a utvoril rekord Primera División, keď sa trafil v siedmich zápasoch v rade, tento výkon dokázal len Hugo Sanchez.
V januári 2008 podpísal Van Nistelrooy zmluvu, ktorá ho udrží v Madride do roku 2010 a vyprší deň pred jeho 34. narodeninami. V marci podstúpil operáciu členku a vrátil sa 7. mája v derby zápase proti Barcelone v ktorom dva minúty po príchode na ihrisko premenil penaltu. Sezónu ukončil s 20 gólmi v 32 zápasoch.
V novembri 2008 Real oznámil že Van Nistelrooy vynechá zvyšok sezóny 2008-2009 potom, čo artroskopia odhalila čiastočne roztrhnutý meniskus v pravom kolene. Predpokladaná doba liečby bola 6 až 9 mesiacov nasledovaná druhou operáciou. Van Nistelrooy odcestoval do USA za špecialistom Richardom Steadmanom, ktorý operoval to isté koleno v roku 2000. Do zranenia mal na konte 10 gólov v 12 zápasoch. Real ho vypísal zo súpisky pre zvyšok sezóny 2008-2009 a jeho číslo dostal Dani Parejo.
Reprezentačná kariéra
thumb|left|upright|Van Nistelrooy na tréningu v Nemecku počas Majstrovstiev Sveta. Van Nistelrooy odohral za Holandsko 64 zápasov a vsietil 33 gólov. Jeho prvým turnajom bolo EURO 2004, kde bol s Čechom Barošom jediným hráčom ktorý strelil gól v každom s troch zápasov v základnej skupine.
thumb|upright|Van Nistelrooy (vpredu) s Robinom van Persiem. Potom čo Holanďania zlyhali v kvalifikácii na MS 2002, musel Ruud čakať na svoj prvý aj posledný svetový šampionát do roku 2006. V kvalifikácii na MS 2006 vo víťaznom zápase 4:0 proti Andorre dostal žltú kartu potom čo oslavoval strelenie gólu priamo pred hráčom Andorry. Bol súčasťou Van Bastenovho tímu na MS 2006. Nastúpil a bol vystriedaný v každom zápase v základnej skupiny a strelil svoj jediný gól proti Pobrežiu Slonoviny. Posledný zápas Holandska na turnaji presedel na lavičke a sledoval tak vyradenie proti Portugalsku.
16. augusta 2006 Van Basten vyradil Van Nistelrooya zo zostavy na priateľský zápas proti Írsku. V ďalšom zápase v septembri proti Portugalsku nahradil Van Nistelrooya Dirk Kuyt. Potom čo v kvalifikácii na EURO 2008 proti Bulharsku a Bielorusku chýbal Holandsku Klaas-Jan Huntelaar pre zranenie, Van Nistelrooy odmietol Van Bastenovu pozvánku do reprezentácie.
23. januára 2007 Van Nistelrooy oznámil ukončenie reprezentačnej kariéry po nezhodách s trénerom Marco Van Bastenom. Ale po niekoľkých telefonických rozhovoroch a po presviedčaní od veterána Edwina van der Sara, obaja hráč a tréner odložili svoje nezhody bokom. Van Basten oznámil o 4 mesiace neskôr návrat Van Nistelrooya do dresu Oranje. 8. septembra Van Nistelrooy zaplátal dieru po Huntelaarovi. V kvalifikácii proti Bulharsku skóroval pri výhre 2:0 a o štyri dni neskôr strelil víťazný gól v nadstavenom čase Albánsku.
Na EURE 2008 Van Nistelrooy skóroval pri víťazstve Holandska 3:0 v základnej skupine proti Taliansku a vyrovnával v štvrťfinálovej prehre 3:1 proti Rusku. 4. augusta opäť oznámil ukončenie reprezentačnej kariéry.
Osobný život
V júli 2004 sa oženil so svojou priateľkou Leontien Slaats. Páru sa narodila dcéra Moa Annette v septembri 2006 a syn Liam v marci 2008.
Acquin-Westbécourt
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Šľahorov potok
Šľahorov potok (uvádzaný aj ako Šlahorov potok, v Česku aj Slahorov potok alebo Renštok ) je potok na Kysuciach, v severnej časti okresu Čadca a v juhovýchodnej časti okresu Frýdek-Místek. Je to pravostranný prítok Čierňanky, meria 6,8 km a je tokom V. rádu.
Prameň
Pramení v Moravsko-sliezskych Beskydách na juhovýchodnom svahu Skalky, v nadmorskej výške približne , neďaleko česko-slovenskej štátnej hranice.
Smer toku
Na hornom toku tečie na juhovýchod až východ, od sútoku s prítokom pod Šancami sa stáča na juh až juhovýchod. Po prekročení hranice sa stáča na juhovýchod až východ, preteká cez časť Svrčinovec-Zatky a viacnásobne sa vlní.
Ústie
Šľahorov potok sa vlieva do Čierňanky na území obce Svrčinovec, blízko centra obce.
Biotop
Potok tvorí vo svojej strednej časti meandre, na ktoré nadväzujú vlhké podmáčané lúky. Slúži ako pstruhový rybársky revír.
Vrásový soubor v Klokočůvku
Ochrana
Predmetom ochrany je prirodzený odkryv skalného defilé hradecko-kyjovického súvrstvia moravsko-sliezskeho kulmu.
Prírodná pamiatka je tvorená zvetranými siltovcami až ílovými bridlicami, miestami jemnými drobami šedých farieb doskovitej až tenko lavicovitej vrstevnatosti. Dominantným prvkom je tzv. Dračí skála, nazývaná tak podľa malej jaskyne na úpätí, v ktorej podľa povesti sídli drak. Je intenzívne zvrásnená priamymi, šikmými, prevrátenými, ležatými aj ponorenými vrásami v rádoch decimetrov až metrov.
V poraste prírodnej pamiatky sa vyskytuje chránená mesačnica trváca, ďalej veternica iskerníkovitá a chochlačka plná.
Smolensk
Poloha
Mesto leží na brehoch rieky Dneper, v jeho hornej časti toku. Rieka tu prerezáva Smolenskú vrchovinu, ktorá je západnou časťou Smolensko-moskovskej vyvýšeniny. Rieka pretekajúc mestom z východu na západ, ho delí na dve časti: severnú a južnú (centrum).
Na území mesta do Dnepra vteká niekoľko menších tokov, údolia ktorých sú dnes celkom zastavané mestom. Rozdiely nadmorských výšok medzi zarezanými údoliami a vrchmi dosahujú 90 m.
História
Smolensk patrí k najstarším mestám v krajine. Bol pôvodne centrom kmeňa Krivičov, od roku 882 sa stal súčasťou Kyjevskej Rusi. V 12. storočí bol centrom Smolenského kniežatstva, medzi rokmi 1404 až 1511 tvoril súčasť Litvy. Neskôr pripadol Rusku, ale už po 100 rokoch sa mesta zmocnili Poliaci. K Ruskej ríši sa potom mesto definitívne pripojilo v roku 1667 Andrusovským prímerím. V roku 1812 mesto obsadil Napoleon Bonaparte.
13. novembra 1917 počas občianskej vojny moc v meste získali boľševici. 2. januára 1919 bola v meste vyhlásená Bieloruská sovietska socialistická republika, ktorej vláda sa onedlho premiestnila do Minska. Cez druhú svetovú vojnu boli po sovietskej okupácii východného Poľska a západnej časti Ukrajiny a Bieloruska v zajateckých táboroch v Smolenskej oblasti sústredení poľskí dôstojníci a politickí väzni, asi 25 000 ktorých bolo v priebehu apríla 1940 popravených. Ich popravy sú známe ako tzv. katynský masaker.
Po vpáde vojsk Osi do ZSSR bolo mesto 16. júla 1941 obsadené nacistickými vojskami. V tomto období tu od 10. júla do 10. septembra prebehla ťažká bitka, v ktorej sa sovietskym jednotkám podarilo východne od mesta zastaviť postup nemeckých vojsk na Moskvu. Napriek tomu, že sily, ktoré bránili mesto boli v neskorších bojoch obkľúčené a zničené, bolo odrazenie prvotného nacistického útoku dôležitým impulzom pre sovietsku obranu a je považované za jedno z rozhodujúcich okamihov operácie Barbarossa. Informácie o strete mesta boli sovietskymi činiteľmi najprv niekoľko týždňov tajené pred verejnosťou. Sovietske vojská podnikli v nasledujúcom roku 1942 a 1943 viacero útokov s cieľom mesto oslobodiť. To sa im podarilo až po dvoch rokoch 25. septembra 1943, nemecké vojská pri ústupe mesto zapálili. Zrovnaných so zemou bolo 93% mestskej zástavby. Počas okupácie Nemci v meste objavili nedotknuté archívy oblastného výboru komunistickej strany, neskôr sa archívy dostali do USA, kde boli predmetom intenzívnemu výskumu.
Po vojne sa začalo s rozsiahlou renováciou mesta, okrem rekonštrukcie historických stavieb boli vybudované moderné široké bulváry, ako aj veľké štvrte panelovej zástavby. 6. decembra 1985 bol mestu udelený titul mesto-hrdina. V súčasnosti je v Smolensku vyše 20 vysokých škôl.
10. apríla 2010 sa pri pristávacom manévri pri nízkej viditeľnosti na letisku Smolensk-Severnyj zrútilo lietadlo s poľským prezidentom a ďalšími vysokými predstaviteľmi krajiny.
Plešivec dvojdomý
Plešivec dvojdomý (Antennaria dioica) je rastlina z čeľade astrovité.
Plešivec dvojdomý je trváca bylina kobercovitého vzrastu, ktorá sa rozširuje zakoreňujúcimi sa výbežkami (poplazmi). Prízemné listy sú lopatkovité, stonkové listy sú čiarkovité, sediace. Na rube sú bielo plstnaté. Úbory tvoria koncové okolíkaté strapce. Časť rastlín vytvára len fialkasté samičie kvety, druhá časť má biele obojpohlavné kvety. Plody sú chlpaté nažky.
Tento rastlinný druh rastie zvyčajne na piesočnatých podkladoch na slnečných svahoch, na medziach a lúkach a v lesoch. Zaberá rozsiahly areál v strednej a severnej Európe, ktorý siaha až na Sibír.
Elias Stein (šachista)
Elias Stein (* 5. február 1748, Forbach, Francúzsko - † 12. september 1812, Haag, Holandsko) bol holandský šachista. Narodil sa v Alsasku v židovskej rodine, neskôr sa usídlil v Haagu.
Pop punk
Pop punk, nazývaný tiež Californian punk rock, je hudobný žáner pôvodom z Kalifornie, ktorý je v tej oblasti veľmi populárny. Vychádza z punk rocku. Pop punk je charakteristický tým, že mu chýba punková agresivita, je melodickejší a prístupnejší bežnému poslucháčovi.
Pop punkové skupiny často čerpajú z podobných hudobných štýlov, ako moderný rock, ale tiež ako skate punk, melodic, emo, ska, hardcore, post-punk, indie rock, screamo, garage punk, punk revival, christian punk, power pop, art-rock, college rock, dance-punk, frat rock, melodic hardcore, indie pop, mod revival, surf rock, queercore, cuddlecore, alternatívny rock, progressive rock, new wave i ďalšie.
Stanislav Nemček
Ing. Stanislav Nemček (* 2. júl 1921, Likavka – † jún 1976, Martin) bol menej známy slovenský amatérsky entomológ – prevažne lepidopterológ, člen Slovenskej entomologickej spoločnosti pri SAV, ktorý má význam hlavne ako regionálny výskumník hmyzu Liptova, Veľkej Fatry, Turca, ale i iných oblastí Slovenska.
Životopis
Po skončení základnej školy, ktorú navštevoval v Likavke ho otec zapísal na papiernickú a potom i na židovskú školu. Cez prázdniny navštevoval i nemeckú školu, kde chodili deti nemeckej menšiny z regiónu, lebo jeho otec chcel aby sa naučil aj nemeckému jazyku. Základnú vojenskú službu si odslúžil v Bratislave, odkiaľ ho vyslali do Berlína, aby sa špecializoval na delostrelectvo. Táto skutočnosť mu neskôr v jeho živote značne uškodila. Rozhodol sa, že odíde na konci vojny z Bratislavy domov. Išiel pešo a pri Prievidzi ho zastavli ruskí vojaci, ktorí ho legitimovali. Keď videli jeho nemeckú vojenskú špecializáciu, ihneď ho naložili do vagóna a odviezli do Ruska, ako tisíce ďalších našich občanov, ktorých podozrievali zo spolupráce s Nemcami. Tu sa dostal až na Ural, kde si veľa vytrpel, ako vo väčšine zajateckých a pracovných táboroch. Mal však šťastie, lebo jeden ruský parašutista ho doviedol domov a tak sa zachránil.
Neskôr sa presťahoval do Vrútok, kde mal niektorých členov svojej rodiny a tam sa i oženil. Vo Vrútkach ho zamestnali na dopravnom učilišti, kde zistili, že je mimoriadne nadaný, a preto ho poslali študovať na vysokú školu dopravnú do Prahy. Tu i promoval a ukončil vysokoškolské štúdium ako inžinier so špecializáciou na železničné mosty a ich údržbu. Pracoval potom ako zamestnanec československých štátnych dráh.
Ing. Stanislav Nemček zomrel pomerne mladý v júni 1976 v nemocnici v Martine. Zomrel na srdcový infarkt. Dožil sa iba 55 rokov. Pochovaný je na cintoríne vo Vrútkach.
Jaslovské Bohunice
Jaslovské Bohunice (do roku 1958 oddelene Jaslovce a Bohunice) je obec na Slovensku v okrese Trnava.
V obci je rímskokatolícky kostol sv. Michala archanjela z roku 1836.
Obec je známa najmä vďaka blízko ležiacej Atómovej elektrárni v Jaslovských Bohuniciach (EBO) a podniku Jadrová a vyraďovacia spoločnosť (JAVYS).
Z histórie
Novodobá história: Pôvodne samostatné obce boli 12.7.1958 zlúčené Uznesením Krajského národného výboru v Bratislave č. 164/1958. Napriek tomu mali tieto obce (Jaslovce a Bohunice) spoločnú faru, kostol a školu. Pôvodne mala obec vzniknutá zlúčením niesť názov Bohunice. K 1.1.1959 došlo však k rozpusteniu miestnych národných výborov. Úradný názov obce teda od roku 1959 znie Jaslovské Bohunice na základe rozhodnutia Povereníctva vnútra č. SVV/1-6219/1959. V roku 1975 boli k obci pripojené administratívne aj obce Paderovce a Radošovce. Koncom roka 1990 sa obec Radošovce osamostatnila a prestala byť súčasťou obce Jaslovské Bohunice. Z toho dôvodu ďalej vývoj a historické aspekty k obci Radošovce neuvádzame.
Staršia história: Pohľad do minulosti siaha až do praveku. V Jaslovských Bohuniciach bolo objavené pohrebisko skrčencov spred 3 500 rokov, pozostatky ľudu s kanelovou keramikou z mladšej doby kamennej, ale aj sídlisko z mladšej doby bronzovej.
Prvý písomný záznam, v ktorom sa Bohunice spomínajú, pochádza z roku 1113. Paderovce sa v záznamoch prvýkrát vyskytujú až v roku 1333 a Jaslovce sú dokumentované od roku 1438.
O úrodné polia trnavskej tabule mali vždy záujem zemepáni. V starobylých, latinsky písaných dokladoch sa ako majitelia obce spomínajú napríklad kláštor svätého Hypolita na Zobore, magister nitrianskej stolice Sebes, ktorý ich dostal od kráľa Ondreja II., Béla IV. v roku 1258 potvrdil kúpu Bohuníc Zochudovi a Sefereldovi, istý čas patrila obec i grófovi Pálffymu a mnohým ďalším.
Významnou súčasťou histórie obce Jaslovské Bohunice bol i notariát. Veľmi vzácne sú prvé záznamy v 274 stranovom zápisníku notára a richtára, obecného hospodárstva z rokov 1840-1892. Tento zápisník patrí medzi najcennejšie svedectvá o obci, o počiatku a vývoji notariátu.
Historický pôvod názvu obcí: Starí slovania, ktorí žili v osadách v Poblaví spájali neskorší názov osady s názvom vladyku Bohuna, ktorý pomáhal kniežaťu Slavomírovi v boji proti frantským vojskám. Slávny rod sa neskôr rozvetvil a obsadil postupne blízke územia a tak vznikli ďalšie osady s názvom Maléí Bohunice (dnešné Jaslovce), tzv. Druhé Bohunice (rozumej akoby "iné", dnešné Paderovce). Kreovanie názvov obcí vychádzalo i z jazykov, ktoré sa na danom území počas historických období používali: latinčina, maďarčina, slovenčina.
Bohunice: r. 1113 villa Bagan, r. 1401 villa Bohunicz, r. 1913 Apátszentmihály, r. 1920 Bohunice
Jaslovce: r. 1326 villa minor Baganya, r. 1438 Jazloucz, r. 1913 Jászló, r. 1920 Jaslovce
Paderovce: r. 1229 terra altera Bogvna, r. 1438 Podorowcz, r. 1913 Pagyár, r. 1920 Paderovce
To boli len niektoré názvy z porovnateľného historického obdobia vybrané pre názornosť ich postupného vývoja až do súčasnej podoby.
Všetky tri časti Jaslovských Bohuníc – Jaslovce, Bohunice i Paderovce – mali k sebe vždy veľmi blízko. Dôkazom je aj ich spoločný patrón, svätý Michal Archanjel, ktorý sa stal dominantou historických pečatí. Na Bohunickej pečati z roku 1768 je zobrazený s krížom na hlave, s mečom v pravej a váhami v ľavej ruke. Na rozdiel od Jaslovskej pečate, pochádzajúcej z roku 1603, má pod pravou rukou šesťcípu hviezdu. Paderovská pečať z roku 1768 je veľmi podobná. Novú pečať, s ktorou obec Jaslovské Bohunice podpisuje novodobú históriu, získala 25.mája 1992. Aj na nej je dominantou svätý Michal Archanjel – s mečom a váhami, krížom na hlave a šesťcípou hviezdou.
''Zdroj: Geografia "V presýpaní času" autorov PaeDr. Ján Čapka, Doc. PhDr. Vladimír Rábik PhD., Mgr. Zuzana Rábiková, Ing. Viliam Jablonický, ISBN 978-80-971399-0-2, Jaslovské Bohunice 2013''
Poloha obce
Obec sa rozprestiera v povodí potoka Blava (Poblavie), ktorý pramení v pohorí Malé Karpaty vzdialenom cca 10 km, konkrétne v katastri obce Dobrá Voda. Potok preteká obcami: Dobrý Voda, Dechtice, Kátlovce, Paderovce, Radošovce, Bohnice, Jaslovce, Malženice, Bučany. Za obcou Bučany sa vlieva do riečky Dudváh. Celková dĺžka toku potoka Blava je 47 km. Obec je položená v malom údolí, ktorým potok Blava preteká.
Teroristické útoky v Bruseli 22. marca 2016
'''Teroristické útoky v Bruseli 22. marca 2016''' boli séria teroristických útokov, ku ktorým došlo v Bruseli 22. marca 2016 medzi 8:00 a 9:11 hod. tamojšieho času. Útoky si vyžiadali najmenej 34 obetí a ďalších až 200 zranených.
Cieľom útokov bolo medzinárodné bruselské letisko Zaventem a stanica bruselského metra Maalbeek v centre mesta. K útokom sa prihlásila teroristická organizácia Islamský štát.
Objavili sa špekulácie o možnej súvislosti so zadržaním jedného z hlavných strojcov parížskych teroristických útokov z novembra 2015 Salaha Abdeslama 18. marca 2016. Tieto špekulácie zosilneli najmä potom, čo sa k bruselskému útoku prihlásil Islamský štát, pomocou agentúry Amaki.
Ciele
Bruselské medzinárodné letisko v obci Zaventem, súradnice:
Došlo tu k dvom samovražedným útokom v odletovej hale. K prvému výbuchu došlo v blízkosti prepážok leteckých spoločností American Airlines a Brussels Airlines, tesne potom nasledoval druhý výbuch pred kaviarňou Starbucks. Podľa svedkov udalostí sa pred útokmi ozývala streľba a volanie hesla "Alláhu akbar!" v arabčine. Usmrtených bolo 14 ľudí. Letisko bolo okamžite evakuované a uzavreté minimálne do 6:00 hod. nasledujúceho dňa.
Bruselské metro (stanica Maalbeek), súradnice:
Explózia vo vlaku metra, idúcom zo stanice Maalbeek do stanice Schuman, zabila 20 ľudí. Ihneď po výbuchu bolo celé bruselské metro uzavreté. Bruselská polícia našla v metre ďalšie nevybuchnuté nálože, ktoré pomocou svojich pyrotechnikov riadene v priebehu dňa odpálila.
V blízkosti stanice sa nachádzajú inštitúcie Európskej únie. Zamestnanci Európskej únie vrátane členov Európskej komisie, ktorá sídli v blízkosti stanice Maelbeek, boli vyzvaní pomocou bezpečnostných SMS a bezpečnostných emailov, ktoré zamestnancom zaisťuje Rada EÚ, aby zostali doma alebo v budovách európskych inštitúcií.
Pátranie po páchateľoch
Belgická polícia začala domové prehliadky u ľudí, ktorých vytypovala ako možných komplicov útočníkov či potenciálne hrozby. Holandsko ohlásilo dolapenie jedného podozrivého. Zadržaný bol na stanici železničnej linky spájajúcej Amsterdam s letiskom Schiphol.
V popoludňajších hodinách 22. marca zverejnili médiá snímku údajných páchateľov útoku na letisku Zaventem. Dvaja z nich sa mali odpáliť pri samovražednom útoku; tretí z nich utiekol a polícia po ňom začala rozsiahle pátranie.
Belgická polícia začala rozsiahle razie v prisťahovaleckých štvrtiach u ľudí, ktorých vytypovala ako možných komplicov útočníkov či potenciálnu hrozbu. Počas nich na bruselskom predmestí Schaarbeek našla výbušné zariadenie, vlajku tzv. Islamského štátu a chemikálie používané pri výrobe bômb. Susedné Holandsko ohlásilo dolapenie jedného podozrivého. Zadržaný bol na stanici železničnej linky spájajúcej Amsterdam s letiskom Schiphol.
Belgická televízia RTBF uviedla, že vyšetrovatelia identifikovali oboch odpálených páchateľov ako bratov Khalida a Brahimom El-Bakraouiovy, ktorí žili v Bruseli a obaja už boli trestne stíhaní. Khalid si podľa RTBF mal pod falošným menom prenajať byt vo Foreste pri Bruseli, kde bol o týždeň skôr políciou pri záťahu zabitý jeden muž. Tretím identifikovaným páchateľom mal byť Sýrčan Naje Laachraoui, ktorého DNA bola nájdená na niekoľkých výbušninách, ako z predchádzajúceho záťahu, tak pri útokoch v Paríži z roku 2015. Ráno 23. marca polícia v bruselskej štvrti Anderlecht zadržala muža, ktorý bol považovaný za Laachraouie, následne však bola identita zadržaného dementovaná.
Reakcia v Belgicku
V Belgicku bol vyhlásený najvyšší (štvrtý) stupeň teroristickej hrozby. Boli uzavreté verejné inštitúcie a obmedzená verejná doprava.
Belgicko vyslalo do Bruselu ďalších 225 vojakov, ktorí mali dohliadať na bezpečnosť v meste. Obyvateľom Bruselu bolo odporúčené komunikovať textovými správami a prostredníctvom sociálnych sietí, pretože telefónne siete v Bruseli boli preťažené.
Prerušená bola aj medzinárodná vlaková doprava; vlaky Eurostar z Londýna nezachádzali na belgické územie a belgické bezpečnostné zložky uzavreli všetky tri hlavné nádražia v metropole (Bruxelles Nord, Bruxelles Midi a Bruxelles Central). Po niekoľkých hodinách s výnimkou hlavnej stanice (Bruxelles Central) bola doprava na zostávajúcich staniciach obnovená.
Teroristický čin odsúdil tamojší premiér Charles Michel aj belgický kráľ Filip. Belgická vláda v deň útoku vyhlásila trojdňový štátny smútok. Na druhý deň 23. marca bola o 12 hodine po celej krajine držaná minúta ticha. Zrušený bol napríklad aj priateľský zápas belgickej futbalovej reprezentácie s Portugalskom, ktorý bol plánovaný o týždeň neskôr na bruselskom Štadióne kráľa Baudouina.
Reakcia v zahraničí
Sociálna sieť Facebook podobne, ako v prípade parížskych útokov aktivovala svoju funkciu "Safety Button", ktorou môžu ľudia v oblasti dať informáciu svojim známym, že sú v bezpečí. Teroristické útoky odsúdila nemecká kancelárka Angela Merkelová, britský premiér David Cameron, francúzsky prezident Francois Hollande, český premiér Bohuslav Sobotka, ruský prezident Vladimir Putin, rakúsky kancelár Werner Feymann, grécky premiér Alexis Tsipras, španielsky premiér Mariano Rajoy a republikánsky prezidentský uchádzač Donald Trump.
Vo večerných hodinách boli vo farbách belgickej vlajky nasvetlené pamätihodnosti vo veľkých európskych mestách, ako napr. Eiffelova veža, Brandenburská brána alebo Fontána di Trevi. Najznámejšie belgické a európske skupiny moslimov útoky odsúdili. Šéf Federácie islamských organizácií v Európe Saíd Kamla uviedol, že ide o barbarské činy.
Matthew Weiner
Matthew Weiner (* 29. jún 1965, Baltimore, Maryland, Spojené štáty) je americký scenárista, režisér a producent. Weiner je tvorcom populárneho seriálu Mad Men. Pracoval taktiež na seriáli Sopranovci. Za Mad Men a Sopranovcov získal viacero cien Emmy a Zlatých glóbusov.
Mad Men
Weiner vytvoril pre AMC seriál Mad Men, ktorý vyhral veľké množstvo cien Emmy, Zlatých glóbusov a iných ocenení nielen za herecké výkony ale aj za scenár alebo réžiu. Weiner sa podieľa na skoro všetkých scenároch a sám aj niekoľko častí režíroval.
Kasarda
Kasarda môže byť priezvisko osoby:
Smolenice
Smolenice sú obec na úpätí Malých Karpát v okrese Trnava. Známy je predovšetkým Smolenický zámok, k prírodným zaujímavostiam patrí jaskyňa Driny a najvyšší vrch Malých Karpát – Záruby. V Smoleniciach sa končí Malokarpatská vínna cesta, jedného zo slovenských vinohradníckych regiónov, ktorá začína v Bratislavskej Rači.
Poloha
Obec Smolenice leží na úpätí Malých Karpát v okrese Trnava, asi severovýchodne od Bratislavy a  severozápadne od Trnavy na štátnej ceste č. 502 z Bratislavy do Vrbového. Rovnomenná železničná stanica na trati č. 116 Trnava – Kúty je vzdialená asi od centra obce.
Opis
Obec má dve časti: Smolenice a Smolenickú Novú Ves (pôvodný názov obce je Neštich). Hlavnú ulicu tvorí štátna cesta č. 502, ktorá sa nazýva SNP v Smoleniciach a Obrancov Mieru v Neštichu. V obci sa nachádza základná škola, pošta, bankomaty, obchody a rôzne služby, niekoľko reštauračných zariadení a barov.
Dejiny
Poloha Smoleníc na okraji Trnavskej kotliny, jednoduchá prístupnosť a úrodnosť umožnili osídlenie tohto územia už v staršej kamennej dobe. Z tohto obdobia sa však zachovali len ojedinelé archeologické nálezy, väčší výskyt je až v mladšej kamennej dobe. Najvýznamnejšie je obdobie prechodu medzi bronzovou dobou a železnou dobou – halštatská doba, kedy asi v šiestom storočí pred Kr. existovalo na vrchu Molpír veľké keltské hradisko. Na rovnakom mieste neskôr existovala i veľkomoravská osada.
Prvá písomná zmienka o existencii obce Smolenice pochádza z polovice 13. storočia. V 14. storočí bol nad obcou postavený hrad, posledný z radu pevností, ktoré strážili malokarpatské priesmyky. Hrad i panstvo vystriedalo viacerých majiteľov. Na začiatku boli kráľovským majetkom. Smolenice pripadli v roku 1388 na základe darovacej listiny kráľa Žigmunda vojvodovi Ctiborovi zo Ctiboríc. Od polovice 15. storočia boli majiteľmi hradu i obce pezinskí a svätojurskí grófi. Od začiatku 16. storočia boli majiteľmi Orzságovci a potom dlhšiu dobu Erdődyovci. thumb|left|Pohľad na Smolenický zámok z parku thumb|Pohľad na vežu zámku z nádvoria Roku 1777 prebral smolenické panstvo Ján Pálffy. Smolenický zámok, ktorý už predtým nebol obývaný a upadal, lebo nebolo finančných prostriedkov na údržbu, v období napoleonských vojen začiatkom 19. storočia nakoniec vyhorel a z pôvodného gotického hradu zostala len časť vonkajšieho opevnenia. Prvé práce na baštách sa síce začali už v roku 1853 ale ku skutočnému znovuvybudovaniu zámku ako rodinného sídla pristúpili Pálffyovci až v roku 1911. Obnova zámku bola plne dokončená až po druhej svetovej vojne. V roku 1945 sa majiteľom zámku stal štát, zámok prevzala SNR a zvolila si ho za svoje letné sídlo. Zámok bol dostavaný, zariadený a 26 juna 1953 bol odovzdaný SAV, aby sa stal reprezentačným miestom pre stretnutia vedcov z celého sveta. V súčasností slúži ako konferenčné centrum SAV.
V roku 1855 pod smolenickým hradom založil gróf Móric Pálffy žrebčín, z počiatku na chov hospodárskych koní pre vlastnú potrebu. V 80-tych rokoch 19. storočia sa rozhodol vtedajší majiteľ Ján Pálffy o zveľadení chovu. Zameral sa na chov kočiarových ťažších karotierov a ťažších jazdeckých koní, neskôr na chov dostihových koní. S rozpadom Rakúsko-Uhorskej monarchie žrebčín zanikol.
Gróf Jozef Pálffy postavil v rokoch 1880 až 1883 v úzkej doline pod Majdánom pri obci Horné Orešany chemický závod na spracovanie dreva. Za účelom rýchlejšej dopravy dreva sa začala stavať lesná konská železnica. Všetky horské dopravné trasy sa mierne zvažovali k závodu, čo umožňovalo samočinnú dopravu dreva. Chemická továreň potrebovala okrem dreva aj iné suroviny a bolo potrebné odvážať aj hotové výrobky. Po vybudovaní štátnej dráhy v roku 1898 z Trnavy do Smoleníc dalo vedenie závodu postaviť priemyselnú železnicu z továrne na stanicu. Pred likvidáciou roku 1960 mala celá sieť spolu. V roku 1968 uviedli do prevádzky nový chemický závod na výrobu farieb – Chemolak, priamo pri železničnej stanici Smolenice.
Okolie
thumb|Vodopád v Doline Hlboče na jar Od roku 1976 sú Malé Karpaty chránenou krajinnou oblasťou. Smolenice ležia zrovna v tej oblasti Malých Karpát kde celé pohorie dosahuje najväčších výšok s vrcholmi Veterlín, Havranica a najvyšším vrchom pohoria Zárubami. Nad Smolenicami sa nachádza prírodná rezervácia Dolina Hlboče – kaňonovité údolie s obnaženými skalnatými útvarmi a krasovými javmi a vzácnou flórou i faunou. V hornej časti doliny je vysoký vodopád, jediný v Malých Karpatoch. Voda z neho však padá iba občas, väčšinou na jar.
Zaujímavosťou Smolenického krasu je jaskyňa Driny, ktorá vznikla v spodnokriedových rohovcových vápencoch koróziou atmosférických vôd. Bola objavená v roku 1929 smolenickými rodákmi Imrichom Vajsábelom a Jánom Baničom. Jaskynné priestory s prevládajúcimi puklinovými chodbami sú dekorované bohatou sintrovou výzdobou. Jaskyňa má dĺžku a je jedinou sprístupnenou jaskyňou na západnom Slovensku.
V Malých Karpatoch v okolí Smoleníc sa nachádza viacero zrúcanín hradov, napríklad Ostrý Kameň, Korlátka či Plavecký hrad.
Ďalšie turistické miesta v okolí Smoleníc:
Zoznam kultúrnych pamiatok v obci Hranovnica
Toto je zoznam kultúrnych pamiatok v obci Hranovnica v okrese Poprad.
Detail
Detail je podrobnosť alebo jednotlivosť.
Majstrovstvá sveta vo florbale mužov do 19 rokov 2013
Majstrovstvá sveta vo florbale mužov do 19 rokov 2013 boli v poradí 7. Majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konalo sa v Hamburgu, v Nemecku.
Po ťažkom súboji vyhralo družstvo Fínska bronzovú medailu. Zatiaľ čo Česko skončilo opäť na 4. mieste. Víťazom sa piatykrát stali florbalisti Švédska, ktoré vo finále porazilo Švajčiarsko. Juniorský tím Švajčiarska bolo po desiatich rokoch lepšie ako tretí.
V B divízii zvíťazilo družstvo Poľsko a o 2 roky by sa mali predstavili v A divízii na MSU19 2015. Naopak do divízie B zostúpilo družstvo Estónska.
Zdravie (rozlišovacia stránka)
Zdravie môže byť:
Evanjelium podľa Matúša
Evanjelium podľa Matúša (skratka Mt) je jednou z kníh Nového zákona. Je jedným zo štyroch evanjelií, ktoré opisujú život Ježiša Krista. Jeho autorstvo sa pripisuje apoštolovi Matúšovi.
Slovo evanjelium pochádza z gréckeho slova εὐαγγέλιον (euangelion), čo znamená radostnú zvesť o príchode panovníka. V kresťanstve sa pod týmto pojmom začalo označovať hlásanie Krista o Božom kráľovstve. Po Ježišovej smrti sa ako evanjelium označovalo kázanie o Kristovi a jeho učení. Apoštoli hlásali evanjelium ústne Židom i Grékom, aby z nich urobili Kristových učeníkov, veriacich kresťanov. Ale aj po ich obrátení im bolo treba ďalej vysvetľovať Ježišovo učenie, ktoré sa malo pre nich stať pravidlom pre ich život. Preto ho bolo treba aj písomne zaznačiť a zachovať. Tak vznikli napísané evanjeliá.
Pôvod a autor
Podľa cirkevnej tradície sa evanjelium pripisuje apoštolovi Matúšovi. Biblisti zastávajú názor, že hlavným prameňom pre Matúšovo evanjelium bolo Evanjelium podľa Marka. Zvyšný materiál bol prebratý väčšinou z prameňa logií Q (pravdepodobne prebratého z tradície). Na začiatok boli pridané správy o detstve Ježiša a na konci správa o zjavení Ježiša po vzkriesení.
Bádatelia mimo kresťanstva pochybujú o tom, že autorom evanjelia je apoštol Matúš a prikláňajú sa skôr k anonymnému autorovi. Niektorí tak isto uvažujú o tom, že evanjelium nie je pôvodné, ale pochádza z dvoch zdrojov (tzv. dvojzdrojová hypotéza). Jedným by malo byť Evanjelium podľa Marka a druhým akýsi ďalší neznámy hypotetický zdroj. Iná skupina bádateľov zase naopak predpokladá, že Matúšovo evanjelium bolo napísané skôr a Marek ho použil ako zdroj pre svoje evanjelium. Tretia hypotéza hovorí o tom, že Evanjelium podľa Matúša bolo najskôr napísané v aramejčine, neskôr preložené do gréčtiny a prekladateľ použil pri preklade úryvky z Evanjelia podľa Marka na doplnenie Matúšovho evanjelia.
left|thumb|Krst Krista v rieke Jordán, Giotto Spomedzi evanjelistov má iba Lukáš prológ (Lk 1,1-4) podľa literárnych zvyklostí tej doby. V ňom hovorí o svojích prameňoch a predchodcoch a o zásadách, ktorými sa riadil.
Z evanjelia priamo nevyplýva, kedy bolo napísané. Podľa kresťanskej tradície Evanjelium podľa Matúša napísal očitý svedok Ježišovho pôsobenia, apoštol Matúš, okolo roku 60. Pôvodne bolo napísané po aramejsky, rečou, ktorou sa hovorilo vo vtedajšej Palestíne. Asi o 20 rokov neskôr bolo preložené do gréčtiny. Aramejský originál sa stratil, ale jeho grécky preklad sa rozšíril po celom vtedajšom kresťanskom svete, ako prvý úradný apoštolský spis o Kristovi. Matúšovo evanjelium bolo určené predovšetkým kresťanom, ktorí vyznávali pôvodne židovské náboženstvo. Preto jeho autor predpokladá znalosť náboženských, politických a spoločenských pomerov v Palestíne v Kristových časoch a zároveň predpokladá aj znalosť Starého zákona, ktorý často cituje, alebo sa naň odvoláva. Obsahuje až 65 odkazov na Starý zákon, z čoho až 43 sú doslovné citáty. Tým výrazne prevyšuje množstvo odkazov na Starý zákon v ostatných evanjeliách.
Väčšina bádateľov tvrdí, že vzniklo v Sýrii.
thumb|Ukrižovanie Krista
Cieľ a obsah
Cieľom Matúšovho evanjelia bolo dokázať, že Ježiš Nazaretský je Mesiáš, prisľúbený Židom starozákonnými prorokmi. Pri každej príležitosti poukazuje na to, ako sa starozákonné proroctvá splnili v Kristovi. Matúšovo evanjelium posilňovalo kresťanov pochádzajúcich zo židovstva najmä pri prenasledovaní od samotných Židov, ktorí čakali iného, politického Mesiáša, ktorý by ich oslobodil z moci nenávidených Rimanov. Matúš im vo svojom evanjeliu vysvetlil, že Vykupiteľ už prišiel, iného čakať nemožno, a že Kristovo vykúpenie má hlbší význam ako politické oslobodenie, lebo ono vyslobodzuje z hriechu a umožňuje vstup do Božieho kráľovstva. Hlavný odkaz Matúšovho evanjelia môže byť vyjadrený Ježišovým citátom: „Nemyslite si, že som prišiel zrušiť Zákon, alebo prorokov; neprišiel som ich zrušiť, ale naplniť.“ (Mt 5,17)
Evanjelium má štyri hlavné časti:
Evanjelium podľa Matúša je tak isto ako všetky biblické knihy rozdelené na kapitoly a verše, ktoré sú očíslované. Pri citácii z biblických kníh, alebo pri odvolávaní sa na určitú pasáž sa uvedie jej číslo. Napríklad, už uvedený Ježišov citát: „Nemyslite si, že som prišiel zrušiť Zákon, alebo Prorokov; neprišiel som ich zrušiť, ale naplniť.“ (Mt 5,17) možno nájsť v 5. hlave (kapitole) a v 17. verši Evanjelia podľa Matúša.
Mimokresťanský pohľad
Niektorí kritici toto evanjelium obviňujú aj z toho, že niektoré pasáže v knihe sú antisemitské a že tieto pasáže ovplyvnili spôsob, akým kresťania nazerali na Židov, obzvlášť v stredoveku. Vychádzajú pritom z kritických vyjadrení Ježiša v evanjeliu na adresu vedúcich židovských náboženských skupín existujúcich v jeho časoch, ktorých Ježiš obviňuje z pokrytectva a nepochopenia Starého zákona.
Evanjelium podľa Matúša vo filme
Evanjelium podľa Matúša poslúžilo ako námet pre jeden z najvýznamnejších filmov s biblickou tematikou - Evanjelium podľa Matúša režiséra Piera Paola Pasoliniho z roku 1964. Režisér vo svojom filme použil striktne doslovné citácie z Matúšovho evanjelia. Celý film vznikol v autentickom prostredí zaostalého talianskeho kraja Basilicata a hrali v ňom výhradne neherci, pričom Máriu hrá Pasoliniho matka. V dobe vzniku vyvolal film veľký rozruch, nakoniec však bol prijatý aj v náboženských kruhoch, napriek tomu, že Pasolini bol ateista.
Chrašická stráň
Chrašická stráň je prírodná pamiatka ev. č. 2199 neďaleko obce Chrast v okrese Chrudim. Oblasť spravuje Agentúra ochrany prírody a krajiny ČR.
Ochrana
Predmetom ochrany je cenný geologický útvar opukovej stráne s prirodzenými spoločenstvami teplomilnej kveteny v semixerotermných trávnikoch a čiastočne s porastami teplomilných krovín, výskyt teplomilných druhov hmyzu a chránených druhov vtákov a ďalších stavovcov.
Detailný
Detailný je týkajúci sa podrobností, jednotlivostí, obsahujúci podrobnosti, podrobný.
Desynonymizácia
Desynonymizácia je sémantický proces v slovnej zásobe spočívajúci vo významovej diferenciácii výrazov, opak synonymizácie, spolu s ktorou tvorí diachronickú kategóriu (podobne ako napr. homonymizácia a dehomonymizácia). Desynonymizácie je charakteristickým rysom odbornej terminológie (kým sa nedôjde k terminologickej diferenciácii sémanticky preťaženého a príliš frekventovaného základu).
Do anglickej jazykovedy uviedol teóriu desynonymizácie (i samotný termín desynonymizácia) anglický romantický filozof a básnik Samuel Taylor Coleridge, pravdepodobne pod vplyvom nemeckých filológov. Vysvetľoval ňou postupný vývoj jazyka z jeho primitívnej podoby tvorenej niekoľkými zvukmi do komplexného systému, akým bola napr. angličtina, čo značne kontrastovalo s vtedy rozšírenou „božskou teóriou“ o pôvode jazyka, podľa ktorej bol jazyk (napr. hebrejčina) človeku daný Bohom v dokonalej podobe a ďalším vývojom sa len degeneroval. Coleridge ako príklad desynonymizácie v angličtine uvádzal napr. fancy a imagination.
Jantár (rozlišovacia stránka)
Jantár môže byť:
Ploskule
Ploskule (iné názvy: ploskulice, staršie: ploštenky ; lat. Turbellaria) sú trieda ploskavcov.
Charakteristika
Sú to voľne žijúce ploskavce bez prichytávacích zariadení (prísaviek alebo háčikov), na povrchu tela je obrvený epitel. Sú morské alebo sladkovodné. Majú vždy vyvinuté črevo aj protonefrídie. Nervová sústava je pásového typu. V procese fylogenézy vidíme tendenciu k posunu úst z terminálnej polohy (prvé 2 rady) na brušnú stranu. Je ich asi 1 000 druhov, skupina je však málo preskúmaná, preto skutočný počet druhov bude určite vyšší.
Determinácia
Determinácia (z lat.) môže byť:
Ploskule
Tradičný systém 1
trieda ploskule/ploskulice (Turbellaria):
Okolo roku 1960 sa do ploskulí zaraďovali ako samostatný rad aj gnatostomuly, neskôr sa gnatostomuly u časti autorov zaraďovali ako trieda ploskavcov, dnes ich zaraďujeme mimo ploskavcov.
Tradičný systém 2
===Systém podľa V. Franc 2005/2007, Pančík cca. 2008, Tirjaková et al. 2015  === Tento systém rozdeľuje triedu až do deviatich radov; a to nielen podľa vyššie uvedených znakov použitých v starom systéme (t.j. ústa a črevá), ale aj na základe stavby nervovej sústavy, gonád, hltanu a i.:
trieda ploskule/ploskulice (Turbellaria):
Hip house
Hip house alebo house rap je hudobný žáner, ktorý mieša prvky house a hip-hopu. Tento žáner sa dostal do popredia v 80. rokoch 20. storočia v New Yorku a Chicagu. V Spojenom kráľovstve vznikla prvá oficiálna hip housová skladba s názvom „Rock Da House“ od britských producentov Beatmasters a britskej ženskej rapovej dvojice Cookie Crew už v roku 1987.
Ploskule
Tradičný systém 2
Pokiaľ ide o taxón katenuly (Catenulida), V. Franc ho v celej publikácii vôbec nespomína, Pančík ho uvádza ako súčasť taxónu Acoelomorpha a Tirjaková et al. ho uvádza ako sesterský taxón ploskúľ.
Hip house
V roku 1989 vypukol menší spor, keď americká nahrávka nazvaná „Turn Up The Bass“ od Tyree Coopera featuring Kool Rock Steady bola vyhlásená jej tvorcami za „prvú hip housovú skladbu na vinylovej platni.“ Beatmasters sa sporili o to, že prvou bola ich „Rok Da House“, ktorá bola oficiálne vydaná na vinylovej platni v roku 1986.
UK garage
Po zlúčení R&B s garage house vznikol nový žáner nazvaný UK garage. Ďalšie spojenia UK garage s britským hip-hopom vyústili v to, čo je dnes známe ako grime. Derivátom grime je grindie, ktoré pripomína rap rock, drum and bass a alternative dance. Rave žánre ako speed garage alebo UK Funky vznikli takisto zlúčením britského hip-hopu s nejakou formou alebo aspektom house.
Veynes
Veynes je francúzska obec, ktorá sa nachádza v departemente Hautes-Alpes, v regióne Provence-Alpes-Côte d’Azur.
Poloha
Veynes má rozlohu. Najvyšší bod je položený a najnižší bod
Obyvateľstvo
Veynes má 3166 obyvateľov (2009).
Graf vývoja obyvateľstva:
Adinfer
Adinfer je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Periskop (rozlišovacia stránka)
Periskop môže byť:
Ladon (Loiret)
Ladon je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Meandry Staré Odry
Meandry Staré Odry je prírodná pamiatka ev. č. 2083 neďaleko obce Jeseník nad Odrou v okrese Nový Jičín. Oblasť spravuje AOPK ČR Správa CHKO Poodří.
Ochrana
Predmetom ochrany je zvyšok pôvodného meandrujúceho koryta Odry s množstvom tôní a pobrežnými porastami s pestrou skladbou.
Flóra
Cenné sú hlavne brehové porasty pozdĺž meandrujúceho toku. Rastú tu prevažne dreviny ako jaseň štíhly, brest väzový, dub letný, čremcha obyčajná, jelša lepkavá, jelša sivá, vŕba krehká, vŕba biela a lipa malolistá.
Na periodicky zaplavovanej lúke, ktorá je tiež súčasťou prírodnej pamiatky, rastie okrem iných krvavec lekársky.
Fauna
Tône poskytujú útočisko mnohým druhom živočíchov a slúži k rozmnožovaniu obojživelníkom. Na lúke sa vyskytuje okrem iného chránený modráčik bahniskový.
Mosasauridae
vpravo|250x250bod Mosasauridae alebo ľudovo mosasaury (doslova jaštery z Maasu) sú vyhynutá čeľaď jašterov, ktorá sa ale pre svoju veľkosť niekedy považuje za samostatný rad. Boli to príbuzní dnešných varanov a slepúchov. Tieto obrovské jaštery opustili pevninu a v priebehu spodnej kriedy zaliezli späť do mora - v tej dobe to boli takzvaní novoprišelci. Tieto jaštery trochu pripomínali pliosaury (krátkokrké plesiosaury): mali krátky ale oproti nim silnejší krk. Mosasaury používali na plávanie plutvy, podobne ako plesiosaury, pri pohybe vpred im však pomáhal aj dlhý chvost. Tieto morské obludy sa väčšinou živili rôznymi morskými živočíchmi vrátane mäkkýšov, plesiosaurov a morských korytnačiek. Je možné, že mladé mosasaury vyskakovali z vody za veľkými pterosaurami, ktoré lietali nízko nad hladinou.
Bell Challenge 2008
Bell Challenge 2008 sa konal v dňoch 27. október – 2. november v kanadskom Quebecu v hale na kurtoch s tvrdým povrchom. Rozpočet turnaja bol 175 000 USD. Víťazkou dvojhry sa stala Ruska Nadežda Petrovová. Bolo to jej deviate turnajové víťazstvo na okruhu WTA. Víťazkami štvorhry sa stal nemecko-americký pár Anna-Lena Grönefeldová a Vania Kingová, ktorý vo finále porazil americko-thajský pár Jill Craybasová, Tamarine Tanasugarnová.
Dvojhra žien
🇷🇺 Nadežda Petrovová vs. 🇺🇸 Bethanie Matteková-Sandsová 7:5, 6:1
Štvorhra žien
🇩🇪 Anna-Lena Grönefeldová / 🇺🇸 Vania Kingová vs. 🇺🇸 Jill Craybasová / 🇹🇭 Tamarine Tanasugarnová 7 – 63 6 – 3